Ina Marčiulionytė

Ina Marčiulionytė (g. 1963 m. kovo 31 d. Tauragnuose, Utenos raj.) – Lietuvos diplomatė, kultūros vadybininkė. Nuo 2020 m. rugsėjo vadovauja ES delegacijai Laose.Lietuvos ambasadorė Kinijoje Marčiulionytė vadovaus ES misijai Laose, LRT, 2020.06.16

 Biografija 
1981 m. baigė Tauragnų vidurinę mokyklą, 1986 m. – Vilniaus universiteto Filologijos fakultetą, lietuvių kalbos ir literatūros specialybę. Specializavosi vertimų srityje.

1986–1988 m. buvo Šalčininkų rajono laikraščio „Lenino priesakai“ korespondentė, vyr. redaktoriaus pavaduotoja. 1989–1990 m. – žurnalo „Gimtoji kalba“ skyriaus redaktorė.

1991–1999 m. – Atviros Lietuvos fondo kultūros, švietimo programų direktorė, nuo 1996 m. – Atviros Lietuvos fondo namų direktorė.Utenos krašto enciklopedija .

1999–2003 m. – Lietuvos kultūros viceministrė. 2003–2010 m. – ambasadorė, Lietuvos nuolatinė atstovė prie UNESCO. 2004 m. I.Marčiulionytė buvo išrinkta į Pasaulio paveldo komitetą, o 2005–2006 m. šiam komitetui pirmininkavo. Nuo 2007 m. – UNESCO Vykdomosios tarybos vicepirmininkė, Būstinės komiteto pirmininkė, Tarpvyriausybinio Konvencijos dėl kultūrų raiškos įvairovės apsaugos ir skatinimo komiteto vicepirmininkė.

2009 m. Ina Marčiulionytė buvo bendra Baltijos šalių kandidatė į UNESCO Generalinio direktoriaus pareigas.Ina Marčiulionytė pretenduoja į UNESCO vadovo postą . Rinkimus laimėjo Bulgarijos atstovė Irina Bokova.

2010–2011 m. I.Marčiulionytė buvo URM ambasadore ypatingiems pavedimams, koordinavo Rytų partnerystės programas. 2011–2015 m. URM Lotynų Amerikos, Afrikos, Azijos ir Okeanijos departamento direktorė.

2015 m. rugsėjo mėn. prezidentės Dalios Grybauskaitės dekretu paskirta LR nepaprastąja ir įgaliotoja ambasadore Kinijos Liaudies Respublikoje.Prezidentė įteikė skiriamuosius raštus Lietuvos ambasadorei Kinijoje  Kadenciją baigė 2020 m. rugpjūtį, o tų pačių metų rugsėjį pradėjo eiti ES delegacijos Laose vadovės pareigas.Būsima ES delegacijos vadovė Laose Ina Marčiulionytė mato perspektyvų ir Lietuvai, Delfi.lt, 2020 m. birželio 21 d.

 Įvertinimas 
 2007 – Lietuvos didžiojo kunigaikščio Gedimino ordino Komandoro kryžius;
 2010 – Nominuota Lietuvos metų moters rinkimuose ir gavo „Metų karjeros“ apdovanojimą.
 2019 – Utenos krašto garbės pilietė.

 Nuorodos 
 Ina Marčiulionytė: skrydis iš Tauragnų į Paryžių;
 Biographical Information for Ina Marčiulionytė.

 Šaltiniai 

|-

Kategorija:Lietuvos diplomatai
Kategorija:Lietuvos ambasadoriai prie UNESCO
Kategorija:Lietuvos ambasadoriai Kinijoje
Kategorija:Lietuvos kultūros viceministrai